Michael Cohen á göngum þinghússins í gær . AP / Manuel Balce Ceneta Michael Cohen , fyrrverandi lögmaður Donald Trump , forseta Bandaríkjanna , mun segja þingmönnum í dag að forsetinn sé rasisti , svikahrappur og svindlari . Þá ætlar hann að segja að Trump hafi vitað af samskiptum Roger Stone við Wikileaks í aðdraganda forsetakosninganna 2016 og tekið því fagnandi . Cohen ræddi við meðlimi njósnamálanefnd öldungadeildar Bandaríkjaþings í gær á lokuðum fundi og í dag mun hann fara fyrir stjórnskipunar - og eftirlitsnefnd fulltrúadeildarinnar en sá fundur verður opinn . Fundurinn hefst klukkan þrjú í dag og verður sýndur í beinni útsendingu á Vísi . Meðal annars mun Cohen segja að hann hafi verið með Trump þegar hann ræddi við Stone í aðdraganda kosninganna . Þá mun Stone hafa sagt forsetanum að hann hefði rætt við Julian Assange , stofnanda Wikileaks , skömmu áður og þeir myndu birta tölvupósta sem kæmu verulega niður á framboði Hillary Clinton , mótframbjóðanda Trump , á næstu dögum . „ Það væri frábært , “ á Trump að hafa sagt . Tölvupóstum þessum var stolið af útsendurum GRU , leyniþjónustu herafla Rússlands , í tölvuárás þeirra á landsnefnd Demókrataflokksins . Sjá einnig : Demókratar höfða mál gegn Rússum , Wikileaks og framboði TrumpCohen hefur játað nokkur brot , sem snúa meðal annars að því að ljúga að þingmönnum og brot á kosningalögum vegna greiðslu til klámmyndaleikkonunnar Stephanie Clifford , eða Stormy Daniels . Cohen mun hefja afplánun á þriggja ára dómi sínum í byrjun maí . Cohen greiddi Daniels 150 þúsund dali í aðdraganda kosninganna svo hún segði ekki frá meintum mökum hennar og Trump skömmu eftir að Melania Trump fæddi son þeirra Baron . Cohen mun segja í dag að Trump hafi skipað honum að greiða Daniels og að ljúga að Melaniu um málið . Hann hafi gert það . Þá mun hann segja að Trump hafi ráðlagt honum hvernig hann gæti greitt Daniels svo ekki væri hægt að rekja það til Trump . Auk þessa mun Cohen afhenda þingmönnum afrit af 35 þúsund dala ávísun sem Trump mun hafa notað til að endurgreiða Cohen , eftir að hann hafði tekið við embætti forseta . Cohen segir Trump hafa afhent sér ellefu slíkar ávísanir . „ Forseti Bandaríkjanna skrifaði persónulega ávísun vegna greiðslu vegna þagnarsamkomulags sem var brot á kosningalögum . “ Hótaði skólum sem Trump sótti Cohen mun einnig segja frá því að Trump hafi skipað honum að hóta skólum sem hann sótti í gegnum tíðina og koma í veg fyrir að einkunnir hans yrðu birtar . Hann ætlar að afhenda þingmönnum afrit af bréfum sem hann sendi skólunum og hótaði þeim lögsóknum . „ Ég er að tala um mann sem lýsir því yfir að hann sé gáfnaljós en skipar mér að hóta menntaskóla hans , háskólum hans og skólastjórn til að koma í veg fyrir birtingu einkunna hans . “ Cohen mun halda því fram að Trump ýki auð sinn þegar það henti honum . Þá meðal annars með því að reyna að komast á lista Forbes yfir auðugust menn heims . Þá hafi hann rýrt auð sinn þegar kom að því að greiða skatta . Þá ætlar Cohen að segja frá því að Trump hafi beðið hann um að finna einhvern aðila til að bjóða í málverk af Trump sem boðið var upp á uppboði . Markmiðið hafi sérstaklega verið að málverkið af Trump yrði keypt á meira fé en önnur málverk á uppboðinu . Málverkið var keypt af þessum falska kaupenda fyrir 60 þúsund dali , samkvæmt Cohen og mun Trump hafa endurgreitt kaupandanum úr Trump-sjóðnum , sem átti að vera góðgerðarsjóður . Trump lokaði þessum sjóði undir lok síðasta árs eftir að hann var ákærður fyrir að nota sjóðinn sem eigin sparibauk . Sérfræðingar og ráðamenn í Bandaríkjunum að Donald Trump , forseti , muni gera slæmt samkomulag við Kim Jong-Un , einræðisherra Norður-Kóreu , til að geta státað sig af vel heppnuðum samningaviðræðum þeirra þegar þeir hittast í Hanoi í Víetnam á miðvikudaginn . Saksóknarar í New York eru teknir að þrengja að Donald Trump forseta . Möguleg ákæra þeirra á hendur fyrrverandi kosningastjóra Trump gæti útilokað að forsetinn náðaði hann .